cyanic-selkie/wikianc huggingface dataset:
Fernandess
Fernandess (es, no personvārda Fernando; sieviešu dzimtē Fernandesa) ir spāņu cilmes uzvārds. Cilvēki ar šo uzvārdu:
Jukatana
Jukatana (, izrunā: ) ir štats Meksikas dienvidaustrumos, Jukatanas pussalas ziemeļos. Ziemeļrietumos un ziemeļos no tā atrodas Meksikas līcis, dienvidaustrumos Kintana Roo, dienvidrietumos robežojas ar Kampečes štatu.
Opportunity
Opportunity jeb MER-B (en) bija otrais no diviem NASA nosūtītajiem pašgājējiem uz Marsa virsmas.
Sākotnēji bija plānots, ka Opportunity darbosies tikai trīs mēnešus, bet tas darbojās 15. gadus.
Nolaišanās vieta
Opportunity starts jau no paša sākuma bija sekmīgs. Opportunity nolaidās plašajā Meridiani līdzenumā (354,47° E, 1,94° S). Tas necerēti veiksmīgi piezemējās tieši vidū nelielam krāterim, kam tika dots nosaukums Eagle. Krāteris bija diezgan dziļš, un tajā atrastās pēdas ļāva secināt, ka līdzenumā kādreiz atradies sālsūdens ezers vai pat Mare Borealis — jūra, kas, pēc daudzu ģeologu domām, bijusi uz Marsa pirms 3—4 miljardiem gadu.
Turpmākā darbība
No Eagle krātera Opportunity uzsāka garāku braucienu, līdz sasniedza Endurance krāteri, kur atkal tika atrastas liecības par ūdens klātbūtni pagātnē.
Grūtības misijas laikā
Sākotnēji NASA necerēja, ka Opportunity izdosies pētīt Marsu ilgāk par trim mēnešiem. Gandrīz gadu pēc nolaišanās NASA paziņoja, ka misija tiek pagarināta līdz 2006. gada septembrim, bet Opportunity joprojām darbojas arī pašlaik (2008. gada aprīlis).
Protams, tika piedzīvotas arī dažādas grūtības. Vienubrīd Opportunity saules baterijas bija pilnībā noklātas ar putekļiem, taču laimīgā kārtā vējš tās atkal notīrīja. Kā arī Opportunity infrasarkanais spektrometrs nav labākajā kārtībā, taču pašgājējs turpina darboties.
Misijas beigas
2018. gada jūnijā Opportunity piedzīvoja planetāra mēroga smilšu vētru aptuveni Ziemeļamerikas kontinenta platībā. Tādēdi saules baterijas nespēja dot pietiekošu elektroenerģijas daudzumu, un pašgājējs pārgāja enerģijas taupīšanas režīmā. Pēdējais sakaru seanss ar to notika 2018. gada 10. jūnijā. Visi mēģinājumi atjaunot sakarus beidzās neveiksmīgi. 2019. gada 8. janvārī Opportunity vēlreiz nokļuva smilšu vētrā. 12. februārī aparātam tika nosūtīta beidzamā komanda, bet 2019. gada 13. februārī NASA oficiāli paziņoja par Opportunity misijas izbeigšanu. Kopumā pašgājējs uz planētas nostrādāja 15. gadus.
Suži (Rīga)
Suži ir Rīgas pilsētas apkaime Vidzemes priekšpilsētā. Sužu apkaime atrodas Rīgas pilsētas ZA daļā Ķīšezera DA piekrastē. Pa sauszemi tā robežojas ar Jaunciema un Bukultu apkaimēm, kā arī ar Ropažu novada Garkalnes pagastu, bet pa ūdeni tai ir robežas arī ar Juglas un Čiekurkalna apkaimēm. Sužu apkaimes robežas ir Ķīšezers, Pils kakts, Klipiņdūcka, līnija caur Jaunciema dabas liegumu, pilsētas robeža, līnija no pilsētas robežas līdz Ķīšezeram. Sužu ciematā 2022. gadā bija 359 iedzīvotāji, bet visā apkaimē 2021. gadā — 450.
Vēsture
Viduslaikos Ķīšezera krastus apdzīvoja līvu zvejnieki, no kuru valodas cēlies vietvārds "Suži" (no liv — 'vilks'). Vēlāk ezera austrumu krastā izveidojās Sužu muiža. 19. gadsimta beigās uzcelta Sužu muižas kungu māja neorenesanses stilā. 20. gadsimta sākumā līdz Sužiem varēja nokļūt ar kuģīti, kas gāja trīs reizes dienā.
Pēc muižas atsavināšanas 1923. gadā muižas pili iegādājās Septītās dienas adventisti, kas šeit atvēra Baltijas ūnijas skolu. Skolā adventisti no Baltijas valstīm apguva teoloģiju, bet vasarās pils izmantota kūrorta vajadzībām. Līdzās pilij atradās zemnieku palīgsaimniecības. Pēc Otrā pasaules kara pils nebija pieejama apmeklētājiem, jo atradās slēgtajā Padomju armijas teritorijā. Pie armijas daļas uzcēla t.s. padomju kara pilsētiņu, kurā mitinājās virsnieku ģimenes. 1974. gadā Sužus iekļāva Rīgas pilsētas teritorijā.
Arī pēc Latvijas neatkarības atjaunošanas Sužos atradās Latvijas armijas teritorija. Mūsdienās muižas ēkas atrodas avārijas stāvoklī un tajā saimnieko SIA "Sužu pussala".
Raksturojums
Sužu apkaimes kopplatība ir 4,023 km², kas ir par aptuveni 1/5 mazāk nekā vidējā apkaimes platība Rīgā, turklāt vairāk nekā pusi no tās (52,1%) aizņem Ķīšezers un tā līči. Tādēļ faktiskā zemes platība ir salīdzinoši neliela. Apkaimes robeža pa perimetru ir 8,747 km gara. Sužos redzami izceļas 2 blīvi apdzīvotas vietas — Suži un Ozolkalni, kas abas atrodas starp Jaunciema gatvi un Ķīšezeru, un kuras ieskauj plašas zaļās zonas. Sužu apkaime nav pietiekami telpiski vienota un funkcionāli savstarpēji savienota, jo mikrorajonam ir izteikts perifērisks raksturs un Suži ir centrs tikai pašam Sužu ciemam, nevis Ozolkalniem vai kādai citai vietai apkaimē. Taču šim mikrorajonam ir visas iespējas kļūt vienotākam un attīstīt atsevišķus vietējos pakalpojumus, jo caur to iet svarīga transporta ass (Jaunciema gatve), kas nodrošina efektīvu savienojumu gan apkaimes iekšienē, gan arī ar citām Ķīšezera piekrastes apkaimēm (Jaunciemu un Bukultiem).
Cēsu novads (2009—2021)
Cēsu novads bija administratīvi teritoriālās reformas gaitā izveidota pašvaldība Vidzemē. Novads izveidots 2009. gadā, apvienojoties Cēsu pilsētai un bijušā Cēsu rajona Vaives pagastam.
Pēc 2021. gada Administratīvi teritoriālās reformas novadā iekļauts Amatas pagasts, Cēsu pilsēta, Drabešu pagasts, Dzērbenes pagasts, Inešu pagasts, Jaunpiebalgas pagasts, Kaives pagasts, Liepas pagasts, Līgatnes pagasts, Līgatnes pilsēta, Mārsnēnu pagasts, Nītaures pagasts, Priekuļu pagasts, Raiskuma pagasts, Skujenes pagasts, Stalbes pagasts, Straupes pagasts, Taurenes pagasts, Vaives pagasts, Vecpiebalgas pagasts, Veselavas pagasts, Zaubes pagasts un Zosēnu pagasts.
Vēsture
Cēsis ( de) Indriķa hronikā pirmoreiz minētas 1206. gadā, kas tiek uzskatīts par pilsētas dibināšanas laiku. Zobenbrāļu ordenis blakus vendu pilskalnam, kas tagad zināms kā Riekstukalns, 1209. gadā uzsāka mūra pils celtniecību. Pilsētas tiesības Cēsis ieguva 1227. gadā. 1237. gadā pirmais Livonijas ordeņa mestrs Hermanis Balke Cēsu viduslaiku pili izvēlējas par savu rezidenci, tādējādi Cēsis kļuva par Livonijas ordeņa valsts galvaspilsētu. No 1281. līdz 1284. gadam tika uzbūvēta Cēsu Sv. Jāņa baznīca, kas joprojām ir lielākā viduslaiku bazilika Latvijas teritorijā ārpus Rīgas. Kopš 14. gadsimta zināms Cēsu ģerbonis. 15. gadsimtā Cēsu viduslaiku pils kļuva par Livonijas ordeņa mestra Valtera fon Pletenberga rezidenci. Livonijas kara laikā pilsētu un novadu izpostīja. Noslēdzoties Polijas-Zviedrijas karam 1629. gadā tagadējais Cēsu novads nonāca Zviedru Vidzemes sastāvā, pilsētu gandrīz pilnīgi nopostīja ugunsgrēks. Ugunsnelaimes turpinājās arī 18. gadsimtā, kad Cēsis, nu atrodoties Krievijas Impērijas pārvaldībā, vēlreiz tika izpostītas. 1770. gadā Katrīna II Cēsu draudzes novadā esošo Lodes muižu nodeva ģenerālim Oto fon Veismanim, no kā radies Veismaņu muižas vārds. 1785. gadā Cēsis kļuva par apriņķa pilsētu, gadsimta beigās pilsētu apdzīvoja vien 1035 iedzīvotāji.
19. gadsimta beigās novads sāka strauji attīstīties, jo caur to 1889. gadā tika uzbūvēta Dzelzceļa līnija Rīga—Pleskava. 1911. gadā Priekuļos darbu uzsāka Baltijas mašīnu izmēģināšanas stacija. 1919. gada jūnijā novada teritorijā notika Cēsu kaujas starp Baltijas vācu landesvēru un igauņu—latviešu spēkiem, kuros piedalījās Cēsu pulka Skolnieku rota. Gadsimta sākumā Vaives pagastā darbojās pienotava, kas ražoja eksportsviestu, kā arī kaļķu ceplis, kokzāģētava, smēdes u.c. Cēsu pilsētā Atmodas laikā Cēsu Jaunās pils tornī pacēla Latvijas valsts karogu. 1999. gadā Baltijas mašīnu izmēģināšanas stacijas saimniecību pārveidoja par Lauksaimniecības tehnikas sertifikācijas un testēšanas centru.
2006. gadā Cēsis svinēja savu 800 gadi, bet 2009. gadā pēc novadu reformas tika izveidots Cēsu novads, kas apvieno Cēsu pilsētu un Vaives pagastu.
Teritoriālais iedalījums
Cēsu novads pēc Administratīvi teritoriālās reformas izveidojās apvienojot Cēsu pilsētu un Vaives pagastu. Cēsu pilsētas kopējā platība ir 19,3 km2, bet Vaives pagasta platība ir 152,4 km2. Kopējā Cēsu novada administratīvās teritorijas platība ir 171,7 km2. Pēc kopējās platības Cēsu novads ir viens no mazākajiem — 14 mazākais no 110 novadiem.
Pašvaldība
Cēsu novada pašvaldības pārvaldes struktūru pārvalda Cēsu novada dome. Cēsu novada domē darbojas 15 deputāti, kuri tika ievēlēti 2017. gada pašvaldību vēlēšanās. 11 deputāti pārstāv partiju „Vienotība”, divi „Latvijas Zemnieku Savienību”, bet pa vienam ir no „Nacionālā apvienība „Visu Latvijai!” – „Tēvzemei un Brīvībai/LNNK”” un „Latvijas Zaļā partija”.
Cēsu novada dome tieši pārvalda:
Atsevišķi par dažādām Cēsu novada domes struktūrvienībām ir atbildīgs Cēsu novada domes priekšsēdētājs (tag. Jānis Rozenbergs). Viņa pārvaldībā ir:
Tautsaimniecība
Galvenās tautsaimniecības nozares Cēsu novadā ir radošās un kultūras industrijas, tirdzniecība, pārtikas rūpniecība, lauksaimniecība un mežsaimniecība, pakalpojumu sniegšana, īpaši izceļot transporta, loģistikas un servisa pakalpojumus.
Lielākie uzņēmumi Cēsu novadā (uz 2016. gadu) ir:
Izglītība
Cēsu novadā darbojas 9 vispārizglītojošās skolas (pēc 2017. gada. 1. septembra datiem), kopā sasniedzot 2572 skolēnu skaitu, izglītību iespējams iegūt arī profesionālajā izglītības iestādē, kas ir Cēsu Profesionālā vidusskola, un Alfrēda Kalniņa Cēsu mūzikas vidusskolā.
Papildu izglītību iespējams gūt tādās izglītības iestādēs kā Cēsu pilsētas Sporta skola un Cēsu pilsētas Mākslas skola.
Cēsu novadā darbojas 9 pirmsskolas izglītības iestādes, kurās mācās 977 bērni.
Cēsu novadā iespējams gūt arī augstāko izglītību. Cēsu pilsētā atrodas Rīgas Tehniskās universitātes, Biznesa augstskolas Turība un Latvijas Universitātes (agrāk Rīgas Pedagoģijas un izglītības vadības akadēmijas) filiāles.
Atlantas "Braves"
Atlantas "Braves" ir profesionāla beisbola komanda no Atlantas. Atlantas "Braves" ir viena no Augstākās beisbola līgas austrumu divizījas komandām. Kopš 1997. gada, komanda aizvada spēles Truist Park stadionā.
Almere
Almere ir jaunākā Nīderlandes pilsēta. Pirmās ēkas tika uzceltas 1976. gadā. 1984. gadā tai tika piešķirts pašvaldības statuss.
7. februāris
7. februāris ir gada 38. diena pēc Gregora kalendāra. Līdz gada beigām ir atlikušas 327 (328 garajā gadā) dienas.
Vārda dienas
Nelda, Ričards, Rihards, Rišards
Kintana Roo
Kintana Roo (, izrunā: ; yua) ir štats Meksikas dienvidaustrumos, Jukatanas pussalas austrumos. Ziemeļrietumos no tā atrodas Jukatana, rietumos Kampeče, dienvidos Beliza, austrumos krastus apskalo Karību jūra, bet ziemeļos — Jukatanas šaurums.
Ķīmiskā formula
Ķīmiskā formula ir koncentrēts veids, kā atainot informāciju par atomiem, kas veido noteiktu ķīmisko savienojumu. Molekulāriem savienojumiem tas uzrāda katru no savienojumu veidojošiem ķīmiskajiem elementiem, ko pieraksta ar attiecīgo elementa simbolu. Turklāt ar aiz elementa simbola apakšrakstā rakstītu ciparu norāda atomu skaitu katrā šī savienojuma molekulā. 19. gadsimta avotos apakšraksta vietā nereti lietoja augšrakstu. Jonu savienojumiem un citām nemolekulārām vielām apakšraksts apzīmē elementu daļas empīriskajā formulā.
Molekulārās un strukturālās formulas
Molekulārās formulas jeb bruto formulas apraksta tikai savienojumā esošo atomu attiecības (moldaļas). Piemēram, metāna molekula sastāv no viena oglekļa atoma, kas saistīts ar četriem ūdeņraža atomiem. Šāda savienojuma ķīmiskā formula izskatās šādi:
Savukārt glikozes molekula sastāv no sešiem oglekļa atomiem, divpadsmit ūdeņraža atomiem un sešiem skābekļa atomiem. Šī savienojuma ķīmiskā formula izskatās šādi:
Ja starp oglekļa atomiem būtu divkāršā saite (un līdz ar to katram oglekļa atomam saite tikai ar diviem ūdeņraža atomiem), ķīmisko formulu varētu rakstīt šādi:
Tomēr izsmeļošāk un precīzāk ir rakstīt šādu formulu: Kols vai divkāršā līnija apzīmē to, ka atomus saista divkāršā saite.
Molekulas ar vairākām vienādām funkcionālajām grupām var atainot šādi:
Polimēri
Polimēriem to daļu, kas atkārtojas, liek iekavās. Piemēram, ogļūdeņraža molekula ar šādu formulu: ir molekula ar 50 atkārtotām vienībām. Ja atkārtoto vienību skaits nav zināms vai ir mainīgs, to norāda ar burtu „n”, kā piemēram šeit:
Joni
Joniem noteikta atoma lādiņš tiek atainots superskriptā labajā pusē no elementa simbola. Piemēram: Na+, vai Cu2+. Kopējais lādētas molekulas jeb daudzatomu jona lādiņš arī var tikt atainots šādi, piemēram, hidroksonijs:
Izotopi
Izotops var tikt atainots ar skaitli superskriptā kreisajā pusē no elementa simbola. Piemēram, fosfāta jons, kas satur radioaktīvo fosforu-32, ir: 32PO43-.
Empīriskā formula
Ķīmijā ķīmiskā savienojuma empīriskā formula ir vienkāršs to veidojošo atomu relatīvā skaita attiecību (stehiometrijas) atainojums. Empīriskās formulas lieto jonu savienojumiem, piemēram CaCl2, makromolekulām - SiO2. Empīriskā formula neataino izomērismu, struktūru, atomu absolūto skaitu (piemēram, P4O10). Termins „empīrisks” šeit attiecas uz elementu satura analīzi, kuras rezultātā būtībā tiek noteikts relatīvais katra elementa procentuālais saturs ķīmiskajā savienojumā.
Piemēram, heksāna ķīmisko formulu var pierakstīt šādi:
tādējādi norādot, ka šim savienojumam ir lineāra ķēdes struktūra, 6 oglekļa atomi, 14 ūdeņraža atomi. Vienkāršākajā veidā, neatainojot ķēdes struktūru, šo formulu var rakstīt kā C6H14. Šī paša savienojuma empīriskā formula būs C3H7, kas norāda tikai to, ka heksāna molekulā oglekļa un ūdeņraža atomu skaita attiecība ir 3:7.
Leopolds Kronekers
Leopolds Kronekers (de, — ) bija vācu matemātiķis un loģiķis, kurš uzskatīja, ka aritmētika un matemātiskā analīze ir jābalsta uz "veseliem skaitļiem", sakot, "Dievs radīja veselos skaitļus; viss pārējais ir cilvēka darbs" (Bell 1986, 477. lpp.). Tas izraisīja domstarpības ar viņa studentu Georgu Kantoru (Davis 2000, 59. lpp.). Kronekers bija Ernsta Kummera students un draugs uz mūžu.
Biogrāfija
Pēc grāda iegūšanas Kronekers pārvaldīja sava tēvoča īpašumus un uzņēmumu, astoņus gadus nedarbojoties matemātikas jomā. Savā 1853. gada esejā par vienādojumu algebrisko atrisināmību, Kronekers paplašināja Evarista Galuā darba rezultātus vienādojumu teorijā. 1883. gadā viņš kļuva par Berlīnes universitātes profesoru.
Kronekers deva ieguldījumu arī nepārtrauktības attīstībā, pārveidojot iracionālus skaitļus par reāliem skaitļiem. Matemātiskajā analīzē viņš apstrīdēja sava kolēģa Karla Veierštrāsa formulējumu nepārtrauktai, nekur nediferencējamai funkcijai. 1850. gada publikācijā Par piektās pakāpes vienādojumu vispārīgu risināšanu Kronekers atrisināja piektās pakāpes vienādojumu, pielietojot grupu teoriju.
Kronekera finitisms padarīja viņu par intuicionisma pionieri matemātikas pamatos.
Kronekers mira Berlīnē. Viņš ir apglabāts Sv. Mateusa Kirhofa kapsētā Šēnebergā, Berlīnē, netālu no Gustava Kirhofa.
Bibliogrāfija
Primārā:
Sekundārā:
Svētās Romas impērijas imperatoru uzskaitījums
Šajā uzskaitījumā apkopoti Svētās Romas impērijas ķeizari (de, no vārda "cēzars") jeb imperatori (la). Pirmais Eiropas rietumu daļas Romiešu imperators (la) pēc Rietumromas impērijas sabrukuma bija 800. gadā kronētais Kārlis Lielais. Viņa mantinieku laikā imperatora tituls zaudēja nozīmi un kļuva par Itālijas karaļa pretendentu cīņu objektu. 962. gadā Otons I Romā tika kronēts par ķeizaru, ko uzskata par Svētās Romas impērijas sākumu. Pirmos gadsimtus ķeizaru kronēšana notika Romā, ja dažādu iemeslu dēļ tas nebija iespējams, impērijas valdnieks valdīja kā Romiešu karalis. Dažreiz no ievēlēšanas par Romiešu karali līdz kronēšanai par imperatoru pagāja vairāki gadi. Hābsburgu dinastijas ķeizari tika kronēti impērijas zemēs, nedodoties uz Romu.
Uzskaitījums
{{legend| green | Karolingu dinastija | border=1px solid #AAAAAA}} {{legend| cyan | Vidonīdu dinastija | border=1px solid #AAAAAA}} {{legend| pink | Bosonīdu dinastija | border=1px solid #AAAAAA}} {{legend| brown | Unrušingu dinastija | border=1px solid #AAAAAA}} {{legend| orange | Otonu dinastija | border=1px solid #AAAAAA}} {{legend| black | Saliešu dinastija | border=1px solid #AAAAAA}} {{legend| grey | Zuplinburgu dinastija | border=1px solid #AAAAAA}} {{legend| yellow | Hoenštaufenu dinastija | border=1px solid #AAAAAA}} {{legend| lightgreen | Velfu dinastija | border=1px solid #AAAAAA}} {{legend| purple | Luksemburgu dinastija | border=1px solid #AAAAAA}} {{legend| magenta | Vitelsbahu dinastija | border=1px solid #AAAAAA}} {{legend| blue | Hābsburgu dinastija | border=1px solid #AAAAAA}} {{legend| lightblue | Hābsburgu-Lotaringas dinastija | border=1px solid #AAAAAA}}
Maiami "Marlins"
Maiami "Marlins" ir profesionāla beisbola komanda no Maiami. Maiami "Marlins" ir viena no Augstākās beisbola līgas austrumu divīzijas komandām. Komanda savas mājas spēles aizvada Dolphin stadionā, turpat mājas spēles aizvada Maiami "Dolphins". Klubs 1993. gadā tika dibināts kā Floridas "Marlins", 2011. gadā klubs tika pārsaukts.
Guitar Hero II
Guitar Hero II ir Harmonix Music Systems izstrādāta un RedOctane izdota mūzikas žanra datorspēle, Guitar Hero sērijas otrā spēle. 2006. gada novembrī izdeva spēles versiju PlayStation 2 konsolei, bet 2007. gada aprīlī arī Xbox 360, ar papildu saturu, kas nebija iekļauts PlayStation 2 versijā.
Tāpat kā iepriekšējā Guitar Hero, spēlētājs izmanto ģitārveidīgu ievadierīci, kas simulē rokmūzikas spēlēšanu. Spēlēšana īpaši neatšķiras no iepriekšējās daļas. Lielākās izmaiņas ir jauni spēlēšanas veidi un nošu kombinācijas. Spēlei ir licencētas vairāk nekā 40 no 1960. līdz 2000. gadam izdotas populāras dziesmas, no kā vairums atkārtoti ierakstītas tieši spēlei. PlayStation 2 Guitar Hero II spēli var iegādāties atsevišķi vai arī komplektā ar sarkanu Gibson SG ģitāras ievadierīci. Xbox 360 spēles versijai ir pieejams papildu izdevums ar baltu Gibson X-Plorer ģitāras ievadierīci. Abas šīs ievadierīces ar pieslēdzamas, taču RedOctane spēles PlayStation 2 versijai pārdod arī bezvadu ievadierīci.
Roberto Luongo
Roberto Luongo (dzimis 1979. gada 4. aprīlī Monreālā) ir bijušais kanādiešu hokejists, vārtsargs, Kanādas hokeja izlases dalībnieks. Karjeras laikā aizvadījis 19 sezonas Nacionālās hokeja līgas klubos Floridas "Panthers", Vankūveras "Canucks" un Ņujorkas "Islanders". Kanādas izlases rindās kļuvis par divkārtēju olimpisko un divkārtēju pasaules čempionu.
Spēlētāja karjera
Debiju NHL Luongo piedzīvoja 1999.—2000. gada sezonā, kad pēc 26 AHL nospēlētām spēlēm, 24 spēles aizvadīja Ņujorkas "Islanders" rindās. Nākamajā sezonā viņš spēlēja jau Floridas "Panthers" rindās. 2001. gada rudenī Luongo pagarināja līgumu ar "Panthers" uz nākamajiem četriem gadiem. 2004.—05. gada NHL sezonas lokauta laikā nespēlēja. "Panthers" rindās Luongo spēlēja līdz pat 2005.—06. gada sezonas beigām, kad kopā ar Lukāšu Krajīčeku tika aizmainīts uz Vankūveras "Canucks".
Luongo momentāli kļuva par "Canucks" pamatvārtsargu, 2008.—09., kā arī 2009.—10. gada sezonā pildot arī komandas kapteiņa funkcijas. 2010.—11. gada sezonā Luongo kopā ar "Canucks" sasniedza Stenlija kausa finālu, tajā gan piekāpjoties Bostonas "Bruins" vienībai. Tajā pašā sezonā Luongo ieguva arī Viljama Dženingsa balvu. 2013.—14. gada sezonas vidū Luongo tika aizmainīts uz Floridas "Panthers". "Panthers" rindās aizvadīja vairākas nākamās sezonas, līdz 2019. gada vasarā paziņoja par karjeras noslēgšanu.
Kanādas hokeja izlases sastāvā piedalījies 2006., 2010. un 2014. gada olimpiskajās spēlēs, 2010. un 2014. gadā kļūstot par Olimpisko čempionu. Spēlējis arī četros Pasaules čempionātos, 2003. un 2004. gadā izcīnot zelta medaļu, bet 2005. gadā izcīnot sudraba medaļu. Piedalījies arī 1998. un 1999. gada Pasaules U-20 jauniešu čempionātos, 1999. gadā izcīnot zelta medaļu.
Stīvs Aizermens
Stīvs Gregorijs Aizermens (dzimis Kranbrūkā, Kanādā) ir bijušais kanādiešu hokejists, kurš spēlēja centra uzbrucēja pozīcijā, trīskārtējs Stenlija kausa ieguvējs. Pašlaik (2022) Aizermens ir NHL kluba Detroitas "Red Wings" ģenerālmenedžeris.
Spēlētāja karjera
NHL viņš no 1983. līdz 2006. gadam aizvadīja 23 sezonas un visas kopā ar Detroitas "Red Wings". Viņš bija komandas kapteinis sākot ar 1986. gadu līdz pat viņa aiziešanai no hokeja 2006. gadā. Kopā ar komandu 3 reizes (1997, 1998, 2002) izcīnījis Stenlija kausu. Kopā NHL viņš aizvadīja 1514 spēles, gūstot 692 vārtus un izdarot 1063 rezultatīvas piespēles, kopā nopelnot 1755 rezultativitātes punktus, tādējādi esot sestais visu laiku rezultatīvākais NHL spēlētājs. Viņš tiek uzskatīts par vienu no visu laiku labākajiem uzbrucējiem.
Kanādas hokeja izlases sastāvā piedalījies 1983. gada Pasaules U-20 jauniešu čempionātā, izcīnot bronzas medaļu. 1984. gadā viņš kopā ar izlasi uzvarēja Kanādas kausā. Piedalījies arī 1996. gada Pasaules kausa izcīņā, kā arī. un. gada olimpiskajās spēlēs, 2002. gadā izcīnot zelta medaļu.
Savas karjeras laikā piedalījies 10 NHL visu zvaigžņu spēlēs. 1989. gadā viņš ieguva Lestera Pīrsona balvu, 1998. gadā — Kona Smita balvu, 2000. gadā — Franka Zelkes balvu, 2003. gadā — Bila Mastertona balvu, bet kā pēdējo 2006. gadā viņš izcīnīja Lestera Patrika balvu. Numuru, ar kuru viņš spēlēja (19), "iemūžināja" gan Kanādas izlase, gan Detroitas klubs. Tas nozīmē, ka nekad vairs neviens šajās komandās ar 19. numuru nespēlēs.
Nepanā, Kanādā, viņa vārdā nosaukta hokeja halle, kurā ir 3000 sēdvietu. Tajā spēlē CJHL klubs Nepanas "Raiders", kuras rindās vienu sezonu aizvadīja arī Aizermens.
Sībordžijs
Periodiskajā tabulā sībordžijs ir d bloka pārejas metāls. Tas ir 7. perioda un 6. grupas ķīmiskais elements. Pētījumi liecina, ka sībordžijs ir smagāks homologs volframam. Ķīmiskās īpašības ir tikai daļēji izpētītas, bet var teikt, ka tās ir līdzīgas citiem 6. grupas ķīmiskajiem elementiem.
Vēsture
Pirmo reizi 106. elements iegūts 1974. gada jūlijā Kalifornijas Universitātes Lourensa Nacionālajā laboratorijā, bombardējot kalifornija mērķi ar skābekļa atomu kodoliem:
Vienlaicīgi par šī elementa iegūšanu, sapludinot svina un hroma kodolus, paziņoja arī padomju zinātnieku grupa Dubnā, tomēr Starptautiskā teorētiskās un praktiskās ķīmijas savienība (IUPAC) darba grupa 1993. gadā atzina, ka jaunā elementa veidošanās Dubnas institūtā nav bijusi pietiekami ticama un nolēma nosaukt to Bērkli fiziķa Glena Sībordža (Glenn Theodore Seaborg) — zinātnieka, kurš piedalījies plutonija un deviņu citu transurāna elementu atklāšanā — vārdā. Sībordžs kļuva par pirmo zinātnieku, kura vārdā nosaukts ķīmisks elements, viņam dzīvam esot.
Grīziņkalns (nozīmju atdalīšana)
Grīziņkalns var būt:
Euskaltel-Euskadi
Euskaltel-Euskadi (UCI komandas kods: EUS) bija profesionāla Spānijas šosejas riteņbraukšanas komanda. Komanda tika sponsorēta komerciāli, bet darbojās arī kā neoficiāla Basku zemes nacionālā izlase un to daļēji sponsorēja Basku pašpārvalde. Tās braucēji bija vai nu no Basku zemes vai arī vismaz auguši šo reģionu riteņbraukšanas kultūrā. Komandas sponsori bija Euskaltel, Basku zemes telekomunikāciju kompānija. Euskatel-Euskadi tradicionālās formas krāsas ir oranža un par tradīciju kļuva oranžu t-kreklu un Basku karogu izdalīšana skatītājiem Tour de France laikā, kad posmi notika Basku zemē.
2005. gadā komanda piesaistīja Aitoru Gonsalesu, kurš uzvarēja Tour de Suisse sacensībās, tomēr atkal starts 2005. gada Tour de France neizdevās.
Komanda tika izveidota 1994. gadā un ir piedalījusies astoņās Tour de France, gūstot četras uzvaras posmos, pēdējoreiz 2011. gadā.
Basku pašpārvaldes paziņojums par sponsorēšanas pārtraukšanu lika komandas vadībai paziņot, ka komanda varētu beigt pastāvēt pēc 2013. gada sezonas. 2013. gada septembrī Formula 1 pilots Fernando Alonso izteica vēlmi palīdzēt saglabāt komandu, nopērkot tās UCI World Tour licenci bet nespēja vienoties ar komandas pārstāvjiem.
Need for Speed: Carbon
Need For Speed: Carbon ir ātrumsacīkšu spēle, ko personālajam datoram, Mac OS X, PlayStation 3, Xbox 360, Wii, PlayStation 2, Xbox, GameCube, PlayStation Portable, Game Boy Advance un Nintendo DS izdeva Electronic Arts. Tā ir četrpadsmitā Need For Speed sērijas spēle. Sērijas iepriekšējā spēle ir Need For Speed: Most Wanted, bet nākamā — Need For Speed: Pro Street. PSP, NDS un GBA spēles versija tika nosauktas par Need For Speed: Carbon Own The City. 2007. gada augustā spēle izdota arī Mac OS X operētājsistēmai.
Sacensību veidi
Spēlē ir desmit dažādi sacensību veidi — sprints, apļa sacensības, drifts, kontrolpunktu, sacensību kari, kanjona duelis, kanjona drifts, kanjona kontrolpunkts, un ātrumaslazds. Daži sacensību veidi pieejami tikai caur spēles challenge series.
Automašīnas
Spēlētājs var izvēlēties licencētas automašīnas no trim klasēm: Tuner, Muscle un Exotic. Katrai klasei ir savas priekšrocības un trūkumi.
Pilsētas atrašanās vieta
Spēle notiek izdomātā pilsētā Palmontsitija. Eternity Pass kanjona trasē var redzēt visu Palmontsitiju, kā arī dažas pilsētas no citām sērijas spēlēm. Palmontā ir trīs galvenie kanjoni — Austrumu, Rietumu un Karbona kanjoni. Karbona kanjona apkārtnē ir daudz upes un ezeri. Spēles sākumā Palmonta ir sadalīta četrās daļas, no kurām katra pieder vienai braucēju komandai, bet spēles beigās, pabeidzot karjeru, spēlētājam pieder visa pilsēta.
Ciblas novads
Ciblas novads bija administratīvi teritoriālās reformas gaitā izveidota pašvaldība Latgalē. Novads izveidots 2000. gadā, apvienojot Ciblas un Līdumnieku pagastu. 2009. gadā novadam pievienoja arī Blontu, Pušmucovas un Zvirgzdenes pagastu. Novada administratīvais centrs atradās Blontos.
Iedzīvotāji
Pēc 2000. gada 1. aprīļa Tautas skaitīšanas datiem Ciblas novadā dzīvoja 4003 cilvēki. Kopš tā laika iedzīvotāju skaits ir krietni samazinājies negatīvā dabiskā pieauguma un emigrācijas dēļ.
Odyssey
Odyssey ir Odisejas nosaukums angļu valodā.
Tas var būt arī:
Avoti (Rīgas apkaime)
Avoti (arī Avotu iela) ir Rīgas pilsētas apkaime Latgales priekšpilsētā. Avotu apkaime atrodas tuvu Rīgas pilsētas centram, Daugavas labā krasta dzelzceļa loka DA daļā. Tā robežojas ar Centra, Grīziņkalna, Dārzciema un Maskavas forštates apkaimēm. Avotu apkaimes robežas ir Artilērijas iela, Krāsotāju iela, Lienes iela, Avotu iela, Augusta Deglava iela, dzelzceļa loks, dzelzceļš, Dzirnavu iela un Aleksandra Čaka iela.
Avotu apkaimes kopējā platība ir 1,815 km², kas ir apmēram par 2/3 mazāk nekā vidējais apkaimes platības rādītājs Rīgā. Pa perimetru apkaimes robežas garums ir 5 974 metri. Lielā mērā šīs apkaimes lokālais centrs ir Ziedoņdārzs, taču no saimnieciskā viedokļa ne mazāka nozīme ir visai apkaimes ZR daļas teritorijai starp Aleksandra Čaka un Avotu ielām.
Vēsture
Apkaime izveidojusies aiz 17. gadsimta priekšpilsētas ārējās robežas, ko veidoja Rodenburga grāvis pa tagadējās Dzirnavu ielas gaitu līdz tagadējai Marijas ielai. 1771. gadā izstrādāja projektu, kas paredzēja izveidot jaunu nocietinājumu (palisāžu) joslu tagadējās Matīsa ielas apvidū. Pēc 1774. gada tagadējo Avotu apkaimi iedalīja Maskavas priekšpilsētā, kuras robeža tolaik gāja pa tagadējo Krišjāņa Barona ielu.
1810. gadā pirmo reizi minēta Avotu iela, kas savu nosaukumu ieguvusi no Maskavas priekšpilsētas dzeramā ūdens avotiem. No Lāčplēša ielas (Romanowka) līdz Lielai Kalēju ielai (Schmiede Strasse) saukta par Mazo Avotu ielu, bet tās turpinājums par Lielo Avotu ielu. 1812. gada kara laikā priekšpilsētas ēkas nodedzināja. Pēc kara beigām Rīgas ģenerālgubernators Filipo Pauluči 1813. gadā lika sagatavot priekšpilsētu atjaunošanas plānu. Pēc lēmuma nojaukt Rīgas nocietinājumus Johans Daniels Felsko 1856. - 1857. gadā izstrādāja jaunu priekšpilsētu attīstības projektu.
19. gadsimta otrajā pusē tika aizbērts Rodenburga aizsarggrāvis. 1860. gadā Jaunās ielas posmu līdz Elizabetes ielai nosauca par Marijas ielu, bet 1885. gadā arī pārējo Jauno ielas daļu. 1866. gadā uzbūvēja dzelzceļa līniju Rīga—Orla, kas nošķīra tagadējo Avotu apkaimi no Maskavas forštates apkaimes, bet 1872. gadā dzelzceļa līnija Rīga — Mangaļi (Mīlgrāvis) to nošķīra no vēlākās Dārzciema apkaimes. 1874. gadā pie dzelzceļa uzbūvēto Vācijas un Nīderlandes uzņēmējiem piederošo vagonu rūpnīcu pārveidoja par akciju sabiedrību "Krievu-Baltijas vagonu rūpnīca". 1888. gadā Maskavas priekšpilsētu pārdēvēja par Maskavas pilsētdaļu (Moskauer Stadttheil) jeb "Maskavas Ārrīgu" un sadalīja vairākos policijas iecirkņos. Turpinājās intensīva fabriku būve, kas ilga līdz pat Pirmā pasaules kara sākumam 1914. gadā.
Antons Juhņevičs
Dzīvesgājums
Pēc atkārtotās Latvijas austrumdaļas okupācijas 1944. gada vasarā ar segvārdu Vientulis pievienojās nacionālajiem partizāniem. 1945. gada 28. janvārī tika atvairīts čekistu uzbrukums Vanagu baznīcai, bet 1945. gada 24. augustā priesteris Juhņevičs tika ievēlēts par Tēvzemes Sargu (partizānu) Apvienības (LTS(p)A) prezidija priekšsēdētāju. Viņa vietniece bija nelegālā laikraksta "Tēvzemes Sargs" atbildīgā redaktore Valerija Mundure. Apvienības statūtos bija teikts, ka LTS(p)A mērķis ir demokrātiskas Latvijas valsts neatkarības atgūšana un tās starptautiskā stāvokļa nodrošināšana. 1945. gada beigās čekisti arestēja 33 ģimenes no Vārkavas apkārtnes un aizveda uz Daugavpils cietumu. Lai glābtu savas draudzes locekļu dzīvību, 1946. gada 8. janvārī A. Juhņevičs labprātīgi legalizējās, bet 24. aprīlī VDK darbinieki viņu Vanagos arestēja. Pēc kara tribunāla sprieduma viņu 1947. gada 14. februārī nošāva Rīgas Centrālcietumā.
Piemiņa
2005. gada 11. jūnijā Rīgas Matīsa kapos atklāja memoriālu Centrālcietumā nogalināto piemiņai. Vārkavas novada dome un Latvijas Nacionālo partizānu apvienība 2005. gada 8. oktobrī ar piemiņas dievkalpojumu un plāksnes atklāšanu svinēja Antona Juhņeviča 100 gadu jubileju. 2012.-2014. gadā par A. Juhņeviču tika uzņemta filma "Segvārds Vientulis".
Emmija Rosama
Emanuelle Greja "Emmija" Rosama (Emmanuelle Grey "Emmy" Rossum; dzimusi, Ņujorkā, ASV) ir amerikāņu aktrise un dziedātāja. Viņa ir tikusi nominēta Zelta globusa balvai.Atpazīstamu ieguvusi ar lomu seriālā Bez kauna (Shameless).
Kanādas pilsētu uzskaitījums
Visas Kanādas pilsētas ar iedzīvotāju skaitu virs 700 000 iedzīvotājiem 2006. gadā.
Uzbeku valoda
Uzbeku valoda (Oʻzbek tili) ir altajiešu valodu saimes tjurku valoda. Tā ir Uzbekistānas valsts valoda. Šajā valodā runā arī daudzi iedzīvotāji Turkmenistānas austrumos, Kazahstānas dienvidos, Tadžikistānas ziemeļos un rietumos, Afganistānas ziemeļos un Ķīnas ziemeļrietumos. 1993. gadā Uzbekistānas valdība oficiāli pieņēma, ka uzbeku valoda ir jāpieraksta izmantojot latīņu alfabēta burtus, bet agrāk to pierakstīja kirilicā. Savukārt Ķīnā dzīvojošie uzbeki izmanto arābu rakstību. Literārā valoda balstās uz Taškentas-Fergānas dialekta pamata.
Uzbeku valodu spēcīgi ir ietekmējušas krievu un tadžiku valodas. Ir novērojama arī netieša arābu valodas ietekme. Uzbeku valodu iedala divos lielos dialektos. Viens dialekts ir dienvidu uzbeku valoda, bet otrs dialekts — ziemeļu uzbeku valoda (kipčaku-uzbeku dialekts praktiski ir kazahu valodas dialekts).
2023. gada 1. janvārī beidzās pāreja no kirilicas uz latīņu alfabēta izmantošanu uzbeku valodā.
Ilemiste (stacija)
Ilemiste (et) ir dzelzceļa mezgla stacija Igaunijā, Tallinā un tajā saslēdzas trīs dzelzceļa iecirkņi: Tallina—Ilemiste, Ilemiste—Tapa un Ilemiste—c. p. 4. km. Ilemistes stacija atrodas 8 km attālumā no Tallinas Baltijas stacijas, 17,5 km attālumā no Mūgas, 48,8 km attālumā no Aegvīdu un 69,6 km attālumā no Tapas. Ilemistes stacija apkalpo starppilsētu un piepilsētas pasažieru vilcienu satiksmi, kā arī veic dzelzceļa kravu operācijas.
Vēsture
1900. gadā Tallinā, 0,5 km attālumā no Ilemistes ezera, blakus Baltijas dzelzceļam tika uzbūvēta vagonu remonta rūpnīca Dvigatel (ru), kuru pieslēdzot dzelzceļam tika izveidota dzelzceļa stacija. Sākotnēji stacija tika nosaukta rūpnīcas vārdā, taču 1929. gadā tika pārdēvēta par Ilemisti. 1940. gadā starp Ilemisti un Jervi tika izbūvēts savienojošais dzelzceļa atzars, tādējādi Ilemiste kļuva par dzelzceļa mezgla staciju.
2012. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Lagedi stacijā tika izbūvētas divas jaunas pasažieru platformas, viena starpceļu un viena malas platforma (augstums - 550 mm, garums - 156 m un 211 m). Sliežu ceļu šķērsošanai izmantojams gājēju gaisa pārvads.
Stacijas apkārtne
Jau vēsturiski Ilemistes stacija atrodas industriālā teritorijā, dzelzceļu un autoceļu krustpunktā. Netālu no Ilemistes stacijas atrodas Ilemistes ezers. Suur-Sõjamäe ielā atrodas liels iepirkšanās centrs. Apmēram 1 km uz dienvidiem no Ilemistes stacijas atrodas Lennarta Meri Tallinas lidosta.
Satiksme
No Ilemistes stacijas iespējams veikt pārsēšanos uz šādiem Tallinas pilsētas autobusu un tramvaju maršrutiem:
1971.—1972. gada NBA sezona
1971.—1972. gada Nacionālās basketbola asociācijas sezona bija 26. NBA sezona. Šajā sezonā piedalījās 17 komandas (visas no ASV).
Par NBA čempioniem kļuva Losandželosas "Lakers" spēlētāji, kas piecu spēļu finālsērijā pieveica Ņujorkas "Knicks" ar 4—1. Finālsērija ilga no līdz. Par regulārās sezonas vērtīgāko spēlētāju tika atzīts Karīms Abduldžabārs ("Bucks"), kurš bija arī sezonas rezultatīvākais spēlētājs, par finālsērijas vērtīgāko tika atzīts Vilts Čemberlens ("Lakers").
1971. gada NBA drafts notika, tajā Klīvlendas "Cavaliers" ar pirmo numuru izvēlējās Ostinu Keru. 22. NBA Visu zvaigžņu spēle notika Forum arēnā Inglvudā, Kalifornijā. Tajā Rietumu komanda uzvarēja Austrumus ar 112—110. Par spēles vērtīgāko spēlētāju tika atzīts Losandželosas "Lakers" spēlētājs Džerijs Vests.
Pēc konferencēm
Piezīmes
Johanness Brāmss
Brāmss pieskaitāms pie pasaules nozīmīgākajiem simfoniķiem, kaut sarakstījis tikai 4 simfonijas. Savas daiļrades dziļuma un filozofiskās nozīmes ziņā pielīdzināms Baham un Bēthovenam. Brāmss ir vācu filozofijas pārstāvis mūzikā, neprogrammātiskās mūzikas pārstāvis. Iztikas līdzekļu meklējumos koncertējis kā pianists un koncertmeistars, sadarbojies ar ungāru vijolnieku Edī Remenjī (ungāru mūzikas ietekme šīs sadarbības rezultātā). Šī sadarbība ilga periodā, kamēr Brāmsa mūziku dzimtenē neatzina. Atgriezies Vācijā, nodevās diriģenta darbam, iestudējot arī Bēthovena simfonijas.
Instrumentālā kamermūzika
Intermeco un kapričio
Pazīstamākie : intermeco Mib, Sib, La, mib, la; Kapričio si, re, fa#
Kameransambļi
Līdzvērtīgi Brāmsa simfoniskajiem opusiem, dziļi pēc satura. Dažkārt īpatnēji salikumi, piem., klavieru trio — klavieres, vijole, mežrags.
Vokālā mūzika
Parāda gan vācisko, gan ungārisko. Raksta visā dzīves garumā. Vāciskā gaisotnē populārākās: Ungāriskās:
Cietība
Materiālu zinātnē un mineraloģijā cietība ir cietvielu raksturojošs lielums, kas apzīmē materiāla spēju pretoties pastāvīgai deformācijai. Cietību visbiežāk mēra ar Mosa skalas palīdzību, taču precīzākiem aprēķiniem tiek izmantotas arī citas metodes.
Cietībai ir trīs galvenās operacionālās definīcijas:
Skrāpējuma cietība
Mineraloģijā termins "cietība" parasti tiek attiecināts uz materiāla spēju iespiesties mīkstākā materiālā. Objekts no "cieta" materiāla ieskrāpēs "mīkstāku" materiālu. Jārēķinās ar to, ka minerāla kristāla cietība nav vienmērīga - plaknes parasti ir mīkstākas nekā šķautnes, cietība dažādos virzienos var atšķirties. Skrāpējuma cietību parasti nosaka ar Mosa skalas palīdzību. Tīrs dimants ir cietākais zināmais dabiskais materiāls un spēj ieskrāpēt jebkuru citu materiālu. Cietākais no zināmajiem materiāliem mūsdienās ir dimanta nanostienīši - šis materiāls ir 1,11 reizes cietāks par dimantu.
Ierobojuma cietība
Šādu cietības definīciju biežāk lieto inženierzinātnēs un metalurģijā. Šajā gadījumā cietība raksturo materiāla pretestību plastiskajai deformācijai. To parasti mēra no noteikta augstuma uzmetot materiālam noteiktas ģeometrijas atsvaru un precīzi mērot materiāla virsmā atstāto robu.
Ir vairākas alternatīvas ierobojuma cietības noteikšanas metodes, no kurām izplatītākās ir:
Dažādajām cietības noteikšanas metodēm nav ciešas savstarpējās rezultātu saistības. Dažādiem materiāliem ir ļoti dažādi cietības rādītāji atkarībā no pielietotās metodes.
Atsitiena cietība
Šī metode nosaka atsitiena augstumu, kādu sasniedz no noteikta augstuma nomests noteiktas ģeometrijas atsvars. Šo darbību veic ar īpašu instrumentu - skleroskopu.
Koksnes cietība
Par koksnes cietību sauc materiāla spēju pretoties cieta ķermeņa iespiešanai tajā. Cietības noteikšanai un izpētei lieto dažādas metodes. Koksnes cietības noteikšanai plašāk pazīstamais paņēmiens ir rūdītas tērauda puslodes iespiešana koksnē. Šīs puslodes lielākais šķērsgriezuma laukums ir 1 cm 2.
Cietības kritērijs ir spēks kilogramos, kas nepieciešams, lai tādu puslodi pilnīgi iespiestu attiecīgajā koksnes paraugā. Ar šādu metodi noteikt cietību ir grūti, salīdzinot ar metālu vai minerālu cietību. Var salīdzināt savā starpā dažādas koku sugas un to cietību atšķirības atkarībā no šķiedru virziena. Neskatoties uz to, zināms, ka koksne ir mīkstāka par metāliem un akmeni un cietāka par dažādām putu plastmasām un gumiju.
Dažādu koku sugu cietības rādītājiem ir liels diapazons - no mazāk par 200 kg līdz vairāk par 1000 kg, kas nepieciešami iepriekš minētās puslodes pilnīgai iespiešanai koksnē. Pēc cietības visas koku sugas var iedalīt:
Koksnes, kuru cietības radītāji pārsniedz 1000kg, Latvijā neaug.
Vrangelis
Vrangelis (Wrangel, Wrangell) ir uzvārds (sieviešu dzimtē Vrangele). Vrangeļu dzimtas piederīgie ar šādu uzvārdu:
Peroksisērskābe
Peroksisērskābe jeb Karo skābe (H2SO5) ir sēru saturoša peroksiskābe. Karo skābe ir bezkrāsaina kristāliska viela.
Ķīmiskās īpašības
Karo skābe ir spēcīgs oksidētājs. Piemēram, tā oksidē anilīnu līdz nitrobenzolam, jodīdjonus līdz brīvam jodam, bet reakcijā ar acetonu veidojas acetona peroksīds.
Izmantošana
Peroksisērskābi lieto peldbaseinu ūdens dezinfekcijai, bet tās sāļus (peroksisulfātus) izmanto kā oksidētājus, koksnes delignifikācijai (lignīna atdalīšanai), kā kodinātājus, polimerizācijas iniciatorus, eļļu balinātājus un augsnes uzlabotājus.
Valerija Mundure
Valerija Mundure (1915-1946), pseidonīms Marta Skuja, bija skolotāja, rakstniece un nacionālās kustības vadītāja Latgalē un Sēlijā, nelegālā laikraksta „Tēvzemes Sargs” atbildīgā redaktore. Rakstīja stāstus un dzejoļus, kas izdoti krājumā „Naziņā” (1944). 1946. gadā apsūdzēta "pretpadomju nacionālistisko bandu organizēšanā un pretpadomju aģitācijā" un sodīta ar nāvi.
Jasmīni
Jasmīni (Jasminum) ir olīvu dzimtas ģints, kura apvieno aptuveni 200 krūmu un vīteņaugu sugas. To dabiskais izplatības areāls ir Vecās pasaules tropu un siltās zemes. Tie tiek plaši kultivēti kā krāšņumaugi. No to ziediem gatavo arī tējas. No dažām sugām iegūst eļļu, smaržas un vīraku. Ziedi galvenokārt ir balti vai dzelteni.
Valerija Mundure
Dzīvesgājums
Otrā pasaules kara laikā dzīvoja Daugavpilī, kur strādāja par tulku un korektori V. Lōča apgādā (1943-1944), vēlāk par skolotāju Vārkavas Neicinieku pamatskolā (1944). 1945. gada sākumā pēc Līvānu pagasta izpildkomitejas sekretāra Jāņa Zelčāna (segvārds Zeltiņš) uzaicinājuma viņa iestājās nacionālo partizānu organizācijā „Tēvijas sargi”, bet 1945. gada 24. augustā tika ievēlēta par Tēvzemes Sargu (partizānu) Apvienības (LTS(p)A) prezidija priekšsēdētāja Antona Juhņeviča vietnieci un nelegālā laikraksta „Tēvzemes Sargs” atbildīgo redaktori. Apvienības statūtos bija teikts, ka LTS(p)A mērķis ir demokrātiskas Latvijas valsts neatkarības atgūšana un tās starptautiskā stāvokļa nodrošināšana.
Jasmīni
Latvijā par jasmīniem mēdz kļūdaini saukt filadelfus jeb neīstos jasmīnus.
Vladislavs Kozlovs
Vladislavs Kozlovs (dzimis Rēzeknē) ir Latvijas futbolists, uzbrucējs.
Valerija Mundure
Dzīvesgājums
LTS(p)A uzsaukumā viņa rakstīja "Mēs, Latvijas Tēvzemes sargi - partizāni, redzot stāvam visus Latvijas iedzīvotājus, pat sirmgalvjus un bērnus un tos tūkstošus cietējus tālajā Sibīrijā, (..) svēti zvēram ne mazāk varonīgi cīnīties ar sarkano drakonu - komunismu, kā cīnījās mūsu tēvi un brāļi 1918., 19. un 20. gadā, līdz tā galīgai padzīšanai no mūsu zemes. Bet, ja Visuvarenais būtu lēmis mirt pārspēka priekšā, tad mirsim, lai mūsu asinis uzsūc mūsu Tēvu zeme, tā svētā zeme, kas mums tās ir devusi".
1945. gada decembrī čekisti V. Munduri arestēja. Pēc vairāku mēnešu pratināšanām 1946. gada 18. jūnijā kara tribunāls viņai piesprieda nāvessodu, kuru 17. oktobrī izpildīja Rīgas Centrālcietumā.
Piemiņa
2005. gada 11. jūnijā Rīgas Matīsa kapos atklāja memoriālu Centrālcietumā nogalināto piemiņai. 2005. gadā Latvijas Kara muzejā notika starptautiska konference "Nacionālā pretošanās komunistiskajiem režīmiem Austrumeiropā pēc Otrā pasaules kara". 2012.-2014. gadā par notikumiem 1945.-1946. gadā tika uzņemta filma "Segvārds Vientulis".
Čennai
Čennai jeb Čenaja (en, ta), līdz 1996. gadam šo pilsētu sauca par Madrasu, ir pilsēta Indijas dienvidaustrumos Bengālijas līča krastā. Tamilnādas štata galvaspilsēta.
Pilsēta slavena ar savu kultūru un tempļiem. Ekonomikā tā ir Indijas lielākais autobūves centrs (šeit ir arī tanku ražotne) un IT rūpniecības centrs. Pilsēta cieš no ūdens trūkuma. Populārākais sporta veids pilsētā — krikets.
Vēsture
Čennai apkārtni no I gadsimta pārvaldīja dažādas Dienvidindijas valstis — Pallava, Kola, Pandja. Mailapora (Mylapore, tagad Čennai daļa) bija galvenā Pallavas valsts osta.
1522. gadā ieradās portugāļi, ierīkojot ostu un nosauca to par Santomē (São Tomé) — Svētā Toma vārdā, kurš, kā leģenda vēsta, šeit sludināja starp 52. un 70. gadu. Vēlāk reģions nokļuva nīderlandiešu rokās, kuri 1612. gadā apmetās uz ziemeļiem no mūsdienu Čennai.
1639. gada 22. augustā vietējais valdnieks atļāva Britu Austrumindijas kompānijai ierīkot apmetni, gadu vēlāk briti šeit uzcēla fortu. 1746. gadā pilsētu ieņēma franči, tomēr pēc miera līguma 1749. gadā tā tika atdota britiem. 18. gadsimta beigās briti bija pakļāvuši Madrasas apkārtējās teritorijas. Britu valdīšanas gados Madrasa izauga par lielu metropoli. Pirmā pasaules kara laikā Madrasa bija vienīgā britu Indijas pilsēta, kurai uzbruka ienaidnieks — vācu vieglais kreiseris SMS Emden bombardēja pilsētas naftas bāzi.
Pēc neatkarības nodibināšanās 1947. gadā Madrasa kļuva par Madrasas štata (kopš 1969. gada — Tamilnādas) galvaspilsētu. 1996. gadā pilsēta tika pārsaukta no Madrasas par Čennai. Pilsēta un tās piekraste cieta 2004. gada cunami izraisītajos postījumos.
Cilvēki
Čennai dzimuši:
Ilzeskalns
Ilzeskalns ir ciems Rēzeknes novada Ilzeskalna pagastā, pagasta centrs. Atrodas pagasta vidienē Ičas labajā krastā netālu no Sanktpēterburgas—Varšavas dzelzceļa (stacija Ilzēni) 16 km no novada domes Rēzeknē un 254 km no Rīgas. Apdzīvotā vieta veidojusies ap bijušās Ilzenbergas muižas centru un Kuļņevas sādžu. Ilzenberga līdz 1949. gadam atradās Bērzgales pagastā, bet blakus esošā Kuļņeva — Makašēnu pagastā. Ciems izaudzis padomju gados kā Gailumu ciema un padomju saimniecības «Gailumi» (no 1989. gada — «Ilzeskalns») centrālais ciemats. Ciemā atrodas pagasta pārvalde, pirmsskolas izglītības iestāde, tautas nams, bibliotēka, pasts, veikals, katoļu kapela.
Grieķijas sieviešu basketbola izlase
Grieķijas sieviešu basketbola izlase ir nacionālā basketbola sieviešu komanda, kas pārstāv Grieķijas Republiku starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Grieķijas izlase FIBA Pasaules izlašu rangā ieņem 17. vietu. Grieķijas izlases labākais panākums ir 4. vieta 2017. gada Eiropas čempionātā.
Zviedrijas rallijs
Zviedrijas rallijs (sv) ir autorallija sacencības, kas norisinās Vermlandā, Zviedrijā februāra sākumā. Pirmais Zviedrijas rallijs tika rīkots 1950. gadā. Kopš 1973. gadā rallijs ir iekļauts WRC apritē. Tas ilgu laiku bija vienīgais sniega rallijs. Pirmais pilots, kurš uzvarēja Zviedrijas rallijā un nebija ne soms, ne zviedrs, bija Sebastjēns Lēbs 2004. gadā. Ralliju atcēla divreiz: 1974. gadā degvielas krīzes dēļ un 1990. gadā laikapstākļu dēļ.
Dņepra
Dņepra (uk, be, ru) ir ceturtā garākā upe Eiropā aiz Volgas, Donavas un Urālas. Upes garums ir 2201 km. Tās izteka atrodas Valdaja augstienē. Dņepra plūst caur Krieviju, Baltkrieviju un Ukrainu, bet ietek Dņepras limānā (Melnajā jūrā). Lielākās Dņepras pietekas ir Desna, Pripete, Psela, Soža, Bjarezina, Inhuleca, Vorskla, Teteriva un Sula. Lielākās pilsētas upes krastos ir Smoļenska, Orša, Mogiļeva, Kijiva, Čerkasi, Kamjanske, Dņipro, Zaporižja un Hersona. Dņepra grīvā veido deltu, kur tā sadalās aptuveni 230 mazākās attekās. Dņepra tiek izmantota kā ūdensceļš un ir kuģojama līdz Dorogobužas pilsētai Krievijā. Dņepras—Bugas kanāls to savieno ar Bugas upi.
Vēsture
Dņepras upes nosaukums cēlies no sarmatu valodas *Dānu Apara ("Tēvu upe") vai skitu valodas *Dānu Apr ("Dziļā upe"). Jau Senajos laikos tā bija svarīgs ūdensceļš, ko grieķu kolonisti sauca par Boristēnu (el), bet latīniski sauca par Danaparis. Vikingu laikos tā kalpoja kā ceļš no varjagiem uz grieķiem.
Upes gaita
Dņepra sākas Valdaja augstienē, augšgalā tā tek zemos krastos pa paugurainu, sīkpurvainu, vairāk vai mazāk mežainu apvidu; sniedzas platumā līdz 30, dziļumā līdz 6 metriem. Starp Dorogobužas un Oršas pilsētām upes krasti kļūst augstāki un akmeņaināki, gultne līkumaina. Tālāk tā ieplūst Baltkrievijas zemajā, purvainajā un mežainajā līdzenumā, uzņem lielākās pietekas un paliek par prāvu, satiksmei noderīgu upi.
Ukrainā meži Dņepras krastos pamazām izklīst mežastepē un upe plūst pa auglīgu zemkopības klajumu. Kreisais krasts pieplok zemā līdzenumā, kas pavasaros tālu pārplūst. Toties labais krasts pieņemas augstumā, uz tā atrodas Kijiva. Lejpus Kijivai Dņepra sadalās vairākās līdztekās, kas apskalo daudzas salas. Vietām izceļas granīta sliekšņi, tie tomēr nesniedzas visā upes platumā un kuģniecību netraucē.
Līdz Dņipro HES uzbūvēšanai posmā Dņipro — Zaporižja upe lauzās šķērsām cauri Ukrainas granīta horstam, straumei ceļu aizsprostoja klinšu salas, zemūdens akmeņi un sliekšņi. Hidroelektrostacijas celtniecības laikā (1927–1932) krāces applūdināja. Otrā pasaules kara laikā Sarkanā armija atkāpjoties sagrāva Dņepras HES aizsprostu, bet pēc kara to atjaunoja. Lejpus Zaporižjai upes plūdums ir rāms un tā sadalās līdztekās un pa sešām attekām ieplūst Melnās jūras Dņepras-Bugas limānā.
Pietekas
Dņeprai ir 21 par 100 km garāka pieteka. Lielākās no tām ir Desna, Pripete, Psela, Soža, Bjarezina, Inhuleca, Vorskla, Teteriva un Sula.
Bartolomejs Anglis
Bartolomejs Anglis jeb  Bartolomejs no Anglijas (la; dzimis pirms 1203. gada — miris 1272. gadā) bija vēlo viduslaiku sholastisks domātājs, profesors Parīzē, franciskāņu ordeņa brālis. Viņa lielākais nopelns ir izziņu grāmata "Par lietu īpašībām" (la) (datēts ar 1240. gadu), kas uzskatāma par mūsdienu enciklopēdiju priekšteci. Tajā viņš sniedzis uz tajā laikā pieejamajiem tekstiem balstītu mūsdienu Latvijas zemju (Vidzemes un Zemgales) ģeogrāfijas un kultūras aprakstu.